C 264/6
—
SK
Úradný vestník Európskej únie
27.7.2023
Zapojenie regionálnej a miestnej úrovne riadenia
V diskusiách o stratégiách a plánoch adaptácie na zmenu klímy je čoraz dôležitejším spojenie „myslite globálne, konajte lokálne“.
Miestne a regionálne verejné správy sú kľúčovými hnacími silami adaptácie, pretože mnohé intervencie v oblasti adaptácie na zmenu klímy sa uskutočňujú na miestnej a regionálnej úrovni, a preto závisia od podmienok v danom kontexte.
Miestne samosprávy zohrávajú kľúčovú úlohu pri podpore zapojenia verejnosti a miestnych opatrení tým, že informujú ľudí o prínosoch adaptácie na zmenu klímy pre ich región.
Okrem toho miestne samosprávy disponujú množstvom dôležitých informácií o potenciálnych územných adaptačných opatreniach na zmenu klímy, ktoré sú v ich oblasti realizovateľné.
Medzirezortná pracovná skupina pre adaptáciu by preto mala zabezpečiť zmysluplné výmeny s orgánmi na nižšej úroveň štátnej správy s cieľom zahrnúť ich odborné znalosti do tvorby politiky v oblasti adaptácie a podporiť regionálne/miestne činnosti v súlade s národnou politikou v oblasti adaptácie.
Malo by sa najmä zvážiť, ako zapojiť regionálnu a miestnu úroveň riadenia.
Napríklad oslovením regionálnych združení alebo medziregionálnych sietí miestnych samospráv, ako je Dohovor primátorov a starostov, v rámci ktorého viac než 11 000 miestnych a regionálnych orgánov zastupujúcich 341 miliónov ľudí pripravuje svoje komunity na to, ako žiť s dôsledkami zmeny klímy.
—
Identifikácia a zapojenie zainteresovaných strán
Zmena klímy spôsobí neistotu a bude mať dôsledky pre celú spoločnosť, čo zdôrazňuje, že pre medzirezortnú pracovnú skupinu je dôležité identifikovať všetky relevantné skupiny zainteresovaných strán vrátane sociálnych partnerov a organizácií občianskej spoločnosti, ktorých zapojenie je potrebné na vytvorenie spoľahlivých opatrení na adaptáciu na zmenu klímy.
Účasť zainteresovaných strán zvýši kvalitu rozhodovacieho procesu o adaptácii na zmenu klímy tým, že sa zabezpečí zodpovednosť zainteresovaných strán za tento proces.
To zase zlepší celkovú kvalitu stratégie alebo plánu adaptácie na zmenu klímy vytvoreného medzirezortnou pracovnou skupinou.
V procese identifikácie skupín zainteresovaných strán môže byť užitočné rozlišovať medzi dvomi skupinami zainteresovaných strán – medzi aktérmi zmeny a tými, ktoré môže zmena klímy potenciálne zasahovať: — Jednou skupinou zainteresovaných strán sú možní aktéri zmeny, ktorí môžu prispieť k úsiliu vnútroštátnych a/alebo regionálnych/miestnych správnych orgánov poskytovaním dodatočných informácií, zdrojov alebo kapacít.
Do tejto kategórie patria zainteresované strany, ako sú výskumné ústavy poskytujúce alebo rozširujúce vedomostné základne o adaptácii na zmenu klímy, súkromný sektor poskytujúci cenné informácie o lepšom prispôsobení politík v oblasti adaptácie alebo finančné prostriedky, cezhraničné subjekty, ktoré zabezpečujú lepšie pochopenie cezhraničných území a pohraničných regiónov, a mimovládne organizácie, najmä miestne organizácie občianskej spoločnosti, ktoré pomáhajú lepšie pochopiť územia, vykonávať adaptačné opatrenia a informovať o potrebe adaptácie na zmenu klímy s cieľom uľahčiť zmenu na miestnej a regionálnej úrovni. — Ďalšou skupinou zainteresovaných strán, ktoré je potrebné zapojiť do procesu adaptácie na zmenu klímy, sú skupiny, u ktorých je zvýšená pravdepodobnosť, že ich zasiahne zmena klímy.
Sú to väčšinou zraniteľné komunity (okrem iného vrátane sociálne vylúčených ľudí žijúcich v chudobe a ľudí, u ktorých existuje toto riziko, osôb so zdravotným postihnutím, starších ľudí a ľudí, ktorí už trpia zdravotnými problémami, tehotných žien, vysídlených osôb, sociálne marginalizovaných, exponovaných pracovníkov a detí) alebo obhajcovia a záujmové skupiny, ktoré zastupujú tieto zraniteľné komunity, ktoré by inak boli vylúčené z procesu účasti.
Nerovnomerné vystavenie rôznych regiónov a sociálno-ekonomických skupín klimatickým vplyvom a ich citlivosť na tieto vplyvy zhoršujú už existujúce nerovnosti a zraniteľnosť.
Preto je nevyhnutné zabezpečiť spravodlivú transformáciu, ktorá zníži nerovnomerné zaťaženie klimatickými rizikami a zabezpečí spravodlivosť pri rozdeľovaní prínosov adaptácie.
Koncepčným oddelením týchto dvoch skupín zainteresovaných strán sa má zabezpečiť dostatočné pokrytie z potrebných hľadísk, no malo by sa uznať a ceniť ich prekrývanie.
Inými slovami, tí, ktorí sú mimoriadne zraniteľní voči zmene klímy, môžu byť takisto možnými aktérmi zmeny, aj keď sú ich zdroje v určitých ohľadoch obmedzené.
Môžu dokonca disponovať zdrojmi, predovšetkým informáciami o tom, ako sa prejavuje zraniteľnosť voči zmene klímy a pravdepodobná účinnosť intervencií, ktoré sú ťažšie dostupné pre tých, ktorí nie sú v ich situácii.
Okrem toho rodové rozdiely v správaní a postojoch týkajúcich sa zmeny klímy (5) takisto zdôrazňujú potrebu zabezpečiť vyváženú účasť mužov a žien na rozhodovacom procese a na vykonávaní.
Deti sa zvyčajne nezapájajú do verejného rozhodovacieho procesu, no ich právo zúčastňovať sa na rozhodovacom procese vo všetkých záležitostiach, ktoré ovplyvňujú ich životy, je v skutočnosti riadne (5) Z literatúry napríklad vyplýva, že muži majú tendenciu menej sa zaujímať o zmenu klímy než ženy, keď sú krajiny bohatšie.
Pozri napr.
Bush a Clayton (2023).